《题义乌县绣川驿》
宋代·陈棣

湖漾晴波万叠秋，山攒远翠两眉愁。
一川暝色烟欹柳，千里寒光月满洲。
直恐断堤横北固，定知绝影冠东州。
尘缨欲濯沧浪水，愧见沙头双白鸥。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。